VDS sklep Pdp 1353/96
Datum: 1996-10-04T02:00:00.000+02:00
ecli: ECLI:SI:VDSS:1996:VDS.PDP.1353.96
sodisce: Višje delovno in socialno sodišče
oddelek: Oddelek za individualne in kolektivne delovne spore
podrocje: civilno procesno pravo
institut: oprostitev plačila sodne takse

## Jedro

Brez potrdila o premoženjskem stanju iz 2. odstavka 13. člena ZST oprostitev plačila sodne takse praviloma ni mogoča.

## Izrek

Pritožba se zavrne kot neutemeljena in se potrdi izpodbijani sklep sodišča prve stopnje.

## Obrazložitev

Z izpodbijanim sklepom je sodišče prve stopnje zavrnilo tožničin predlog za oprostitev plačila sodne takse ob vložitvi revizije zoper odločbo Višjega delovnega in socialnega sodišča, opr. št. Pdp 657/96, z dne 12.6.1996. Svojo odločitev je sodišče utemeljevalo z dejstvom, da tožnica ni predložila potrdila o svojem premoženjskem stanju, da iz njenih navedb izhaja, da prejema pokojnino, da znaša taksa za revizijo v tem primeru, glede na določbe ZDSS o kar 70% zmanjšanju taks v postopkih pred delovnimi sodišči, le 1.800,00 SIT taksa za opomin, tako da pogoji za oprostitev plačila sodne takse niso izpolnjeni, saj ni izkazano, da bi bila s plačilom takse v tem primeru občutno zmanjšana sredstva, s katerimi se preživlja tožnica ali njeni družinski člani.

Zoper gornji sklep se pritožuje tožnica in ponovno zatrjuje, da ima minimalne prejemke za preživljanje, tako da izpolnjuje pogoj za oprostitev plačila takse.

Pritožba ni utemeljena.

Pritožbeno sodišče soglaša z vsebino in razlogi izpodbijanega sklepa, ki jih v izogib nepotrebnemu ponavljanju ponovno ne povzema. Tudi v pritožbenem postopku tožnica ni predložila potrdila o svojem premoženjskem stanju (čeprav v pritožbi predložitev tega potrdila zagotavlja), brez takšnega potrdila pa v smislu 2. odstavka 13. člena zakona o sodnih taksah oprostitev plačila sodne takse praviloma ni mogoča. Glede na povedano pritožbeno sodišče ne vidi razlogov za pritožbeno predlagano spremembo izpodbijanega sklepa sodišča prve stopnje in je zato pritožbo kot neutemeljeno zavrnilo.